**Carta de compromís educatiu**

Les persones sotasignades, Carmen Álvarez Manzano , directora de l’Escola Josep Ventalló i Vintró de Terrassa i ..................................……..……..………………. (pare mare, tutor, tutora) de l’alumne/a ....................................................................................., reunits a la localitat de Terrassa amb data ……….....................……………., conscients que l’educació d’infants i joves implica l’acció conjunta de la família i de l’escola, signem aquesta carta de compromís educatiu, la qual comporta els següents :

**COMPROMISOS**

* **Per part del centre**

1. Facilitar una formació que contribueixi al desenvolupament integral de la personalitat de l’alumnat tot estimulant les seves capacitats , competències i habilitats, que sigui adequada als diferents ritmes d’aprenentatge i que fomenti l’esforç i el rendiment, tot seguint les directrius normatives de les lleis vigents i del PEC de l’escola.
2. Informar a les famílies del Projecte Educatiu i de les normes d’Organització i Funcionament del Centre.
3. Informar a les famílies de les tasques d’estudi que cal fer fora de l’horari lectiu i del seu grau d’acompliment.
4. Informar la família i l’alumne o alumna dels criteris que s'apliquen per avaluar el rendiment acadèmic, fer-ne una valoració objectiva i, si escau, explicar a la família els resultats de les avaluacions.
5. Adoptar les mesures educatives alternatives o complementàries adients per atendre les necessitats específiques de l’alumne o alumna i mantenir-ne informada la família.
6. Mantenir comunicació regular amb la família mitjançant les entrevistes generals de principi de curs, les individuals concertades pel tutor/a durant el curs (una com a mínim)
7. Comunicar a la família les faltes d’assistència injustificades de l’alumne o alumna al centre, i qualsevol altra circumstància que sigui rellevant per al seu desenvolupament acadèmic i personal.
8. Atendre, en un termini raonable i seguint les Normes d’Organització i Funcionament del Centre, les peticions d’entrevista o de comunicació que formuli la família.

* **Per part de la família**

1. Respectar el Projecte Educatiu del Centre i reconèixer l’autoritat de l’Equip directiu i personal del centre.
2. Conèixer, respectar i promoure les normes d’organització i funcionament del centre contribuint a la convivència i el respecte mutu entre tots els membres de la comunitat educativa.
3. Instar el fill o filla a respectar les normes específiques de funcionament del centre, en particular, les que afecten la convivència escolar i el desenvolupament normal de les classes.
4. Interessar-se per l’evolució personal i dels aprenentatges dels nostres fills/es.
5. Ajudar el nostre fill o filla a organitzar el temps d’estudi a casa i a preparar el material per a l’activitat escolar.
6. Adreçar-se directament al centre per contrastar les discrepàncies, coincidències o suggeriments en relació amb l’aplicació del projecte educatiu en la formació del fill o filla, seguint els canals de comunicació establerts a la normativa del centre.
7. Facilitar al centre les informacions del fill o filla que siguin rellevants per al procés d’aprenentatge.
8. Atendre les peticions d’entrevista o de comunicació que formuli el centre, encaminades a millorar el rendiment escolar dels fills/es, el més aviat possible.
9. Adoptar criteris i mesures que puguin afavorir el rendiment escolar del fill o filla.
10. Educar perquè la forma de vestir sigui la més adequada per a cada ocasió i tenir cura de l’aspecte personal i la higiene.
11. Revisar regularment l’agenda dels fills/es, llegir els correus informatius i retornar puntualment degudament signades les autoritzacions que el centre demani.
12. Informar als/les fills/es del contingut dels compromisos d’aquest document.

I, perquè així consti, signem aquesta carta de compromís educatiu.

El centre La família

Terrassa, de de 202